কনরাড ৎসুজে
কনরাড ৎসুজে () (২২শে জুন, ১৯১০ – ১৮ই ডিসেম্বর, ১৯৯৫) ছিলেন একজন জার্মান প্রকৌশলী ও কম্পিউটিং অগ্রদূত। তাঁর সেরা অবদান হল ১৯৪১ সালে নির্মিত জেড৩ (Z3), বিশ্বের সর্বপ্রথম কার্যকরী টেপ-রক্ষিত-প্রোগ্রাম নিয়ন্ত্রিত কম্পিউটার। ১৯৯৮ সালে প্রমাণিত হয় যে জেডথ্রি টুরিং-সম্পূর্ণ। 
জেড৩-কে প্রথম কম্পিউটার হিসেবে দাবী করা হয়, যদিও এটি পরবর্তীকালের যন্ত্রগুলির মত সাধারণ উদ্দেশ্যে ব্যবহারের উপযোগী ছিল না।
ইউনিভাক ১
ইউনিভাক ১ (ইউনিভার্সাল অটোমেটিক কম্পিউটার ১) হলো প্রথম কম্পিউটার যা বাজারজাত করার উদ্দেশ্যে উৎপাদন করা হয় যুক্তরাষ্ট্রে। জে. প্রিস্পার ইকার্ট এবং জন মাচলে এর নকশা করেন। এর নকশা করার কাজ শুরু হয় ইকার্ট-মাচলে কম্পিউটার করপোরেশন-এ, আর শেষ হয় রেমিংটন রেন্ড কোম্পানী যখন ইকার্ট-মাচলে অধিগ্রহণ করে, তখন। প্রথম ইউনিভাক পাঠানো হয় যুক্তরাষ্ট্রের পরিসংখ্যান ব্যুরোতে (United States Census Bureau) ৩১ মার্চ, ১৯৫১ খ্রিস্টাব্দে।